Byrettens omkostningsafgørelse i hævet småsag ændres således, at sagsøger tillægges yderligere sagsomkostninger for byretten
Ret: Østre Landsret (2. instans)
Faggruppe: Civilsag — Småsag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 20. december 2011 satte Østre Landsret retten i retsbygningen, Bredgade 59,

Køben-havn.

Som dommere fungerede landsdommerne Anne Thalbitzer, Hedegaard Madsen og

Anette Voigt Arnsted (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

2. afd. kære nr. B-3765-11:

Kærende, tidligere Sagsøger

mod

Bilka A/S

(advokat Jens Opstrup)

Ingen var mødt eller indkaldt.

Der fremlagdes kæreskrift af 20. oktober 2011, hvorved Kærende, tidligere

Sagsøger har kæret Glo-strup Rets beslutning af 7. oktober 2011 (BS 20G-

2308/2011) om sagsomkostninger, kære-tilladelse af 16. november 2011 fra

Procesbevillingsnævnet, byrettens fremsendelsesbrev af 24. november 2011og

udskrift af retsbogen indeholdende den kærede beslutning.

Indkærede har ikke udtalt sig vedrørende kæren.



/

- 2 -

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

k e n d e l s e :

Kærende, tidligere Sagsøger anlagde den 10. juni 2011 sag mod Bilka A/S ved

indgivelse af en stæv-ning, der var udarbejdet med bistand fra juridisk rådgiver

Person. Den 30. septem-ber 2011 hævede Kærende, tidligere Sagsøger sagen, da

Bilka A/S havde betalt det påstævnte beløb med tillæg af renter samt 500 kr. til

dækning af retsafgift.   

Bilka A/S må anses for den tabende part og skal dermed betale sagsomkostninger til

Kærende, tidligere Sagsøger efter retsplejelovens § 408, stk. 1, jf. § 314, jf.

princippet i retsplejelovens § 312, stk. 1.   

Landsretten lægger til grund, at Person har repræsenteret Kærende, tidligere

Sagsøger er-hvervsmæssigt. Sagsomkostningerne skal dermed – ud over de 500 kr.,

som Bilka A/S alle-rede har betalt til dækning af retsafgift – omfatte et passende

beløb til dækning af Kærendes, tidligere Sagsøger udgift til bistanden fra Person, jf.

retsplejelovens § 316, stk. 1. Under hen-syn til punkt 2.3 i landsretspræsidenternes

notat af 20. december 2007 om sagsomkostnin-ger i småsager mv., jf.

landsretspræsidenternes notat af 24. juni 2010 om vejledende takster pr. 1. juli 2010

ved betalingspåkrav samt inkassosager, fastsættes beløbet til 1.060 kr.   

T h i b e s t e m m e s :

Byrettens beslutning ændres således, at indkærede, Bilka A/S, til Kærende, tidligere

Sagsøger, inden 14 dage skal betale 1.060 kr. i yderligere sagsomkostninger for

byretten.

Ingen af parterne skal betale kæremålsomkostninger til den anden part.



/

Kæreafgiften skal tilbagebetales.



/

- 3 -

Retten hævet.

(Sign.)